Att: Personalkonsulent Peder Pedersen

Lillehammer, 10.04.16

**SØKNAD PÅ STILLING SOM ØKONOMISJEF – GJØVIK**

Jeg viser til annonse på adecco.no og søker ledig stilling som økonomisjef hos Adeccos kunde.

Etter 10 fine og utviklende år som finansrådgiver i Sparebanken finner jeg tiden inne for å søke nye utfordringer. Jeg har bred erfaring fra flere finansinstitusjoner både administrativt og bankfaglig.

Ønske om videre faglig og personlig utvikling, spesielt innenfor den tekniske og driftsmessige delen av virksomheten, gjør at jeg finner stillingen som økonomisjef meget interessant. I tillegg er jeg en salgsorientert person med ”kremmerånd”. Jeg vil fremheve perioden i Sparebankens avdeling på Lillehammer, hvor jeg fungerte som daglig leder i ett års tid og oppnådde meget gode resultater. Jeg har i dag det lokale driftsansvaret for Sparebankens MPS-systemer og kvalitetssikringssystemer.

Jeg er selvgående og selvstendig, flink til å motivere og har gode samarbeidsevner.

Jeg ser frem til å høre fra dere.

Med vennlig hilsen,
Per Olsen

Vedlegg: CV-Per-Olsen.doc